หุ้นเด่นเช้านี้ – ยูโอบี เคย์เฮียน (ประเทศไทย)
หุ้นเด่นเช้านี้ - ยูโอบี เคย์เฮียน (ประเทศไทย)
6 มิ.ย. 2559

ERW (6.2) : ผลประกอบการไตรมาส 2/59 มีลุ้นเป็นบวกครั้งแรกในรอบหลายปี ERW เป็นหุ้นในกลุ่มโรงแรมที่ได้รับผลบวกจากนักท่องเที่ยวชาวจีนที่เพิ่มขึ้นอย่างต่อเนื่องมากที่สุดในกลุ่ม อีกทั้งปีนี้มีวันหยุดยาวหลายวัน ทั้งนี้ปัจจุบันราคาหุ้นยังขึ้นมาไม่มากหากเทียบกับหุ้นในกลุ่มโรงแรม
IFEC (7.2) : IFEC จัด site visit ที่ รร.ดาราเทวี เมื่อเสาร์-อาทิตย์ที่ผ่านมา มีนักข่าวและนักวิเคราะห์ไปรวมกว่า 40 คน ซึ่งโดยรวมมี feedback ค่อนข้างดี คาดธุรกิจโรงแรมจะปลดหนี้หมดในปีนี้พร้อมจะกระจายหุ้นเข้าตลาด ในส่วนธุรกิจพลังงานทดแทนคาดจะมีกำลังการผลิตเพิ่มขึ้นเป็นกว่า 100mw จากปัจจุบัน 39mw ภายในสิ้นปีนี้ และอาจจะมีดีลใหญ่ใน 2-3 เดือนข้างหน้า เราคาดตลาดจะมีการปรับเพิ่มประมาณการกำไรสุทธิและราคาเป้าหมายขึ้น
CK (35.5) : คาดกำไรไตรมาส 2/59 โดดเด่นอย่างมาก เนื่องจากอาจมีการรับรู้งานส่วนเพิ่มเติมในโครงการเขื่อนไซยะบุรีมูลค่ากว่า 1.4 หมื่นล้านบาท (ปกติรายได้ประมาณไตรมาสละ 9 พันล้านบาท) อีกทั้งคาดว่าจะมีงานประมูลของทางภาครัฐและเอกชนออกมาเรื่อยๆไม่ว่าจะป็นโครงการรถไฟฟ้าสายสี ส้ม เหลือง ชมพู และสุวรรณภูมิเฟส 2 นอกจากนี้ CK ได้รับผลประโยชน์จากการเป็นผู้ถือใหญ่ในบริษัทฯ BEM CKP และ TTW ซึ่งอยู่ในอุตสาหกกรมที่แข็งแกร่งและมีแนวโน้มเติบโต
KCE (91) : ได้ผลบวกจากค่าเงินบาทอ่อนเนื่องจากส่งออกกว่า 95% และยังมีลุ้นเข้าเทรดในกลุ่ม SET50 กลางปีนี้ อีกทั้งคาดผลประกอบการจะเติบโตต่อเนื่องอย่างน้อยจนถึงไตรมาส 3/59 เนื่องจากแนวโน้มคำสั่งซื้อที่เพิ่มขึ้นจากการลดราคาสินค้า ซึ่งจะไม่กระทบต่ออัตรากำไรขั้นต้นเนื่องจากประสิทธิภาพของเครื่องจักรในโรงงานใหม่ที่ดีขึ้นและผลแห่งการประหยัดต่อขนาด (Economies of Scale)